Alexander episcopus etc... dilectis filiis magistro, prioribus et fratribus [ordinis Predicatorum Pisanis]. Cum ordinis vestri ecclesiis sedes apostolica liberam, ut asseritis concesserit sepulturam, nos, volentes concessionem hujusmodi firmiter observari, vobis presentium auctoritate concedimus ut beneficio concessionis predicte, sicut vobis competit ex tenore ipsius, utamini libere quotiens opus erit, non obstante contradictione cujusquam, decernentes nichilominus irritas et inanes, ac nullius existere firmitatis excommunicationis, suspensionis, interdicti sententias; si quas hujusmodi occasione sepulture, contra ipsius concessionis tenorem a quoquam in vos [Fol. 15 v°] communiter vel divisim aut locum vestrum seu quoscumque alios contingerit promulgari; salva canonica semper justitia ecclesiarum, a quibus mortuorum corpora assumuntur. Nulli ergo etc... concessionis et constitutionis etc... Datum Anagnie, VIII kalendas aprilis. – anno sexto.